Na temelju članka 43. Statuta Općine Matulji (Službene novine PGŽ broj: 26/09, 38/09, 8/13, 17/14,29/14,47/15-pročišćeni tekst, 39/15, 7/18, 6/21 i 23/21), članka 38. Odluke o izvršavanju Proračuna Općine Matulji za 2022.godinu (Službene novine PGŽ broj 34/21) te članka 5. Pravilnika o utvrđivanju kriterija, mjerila i postupaka za odobravanje financiranja udruga i drugih organizacija civilnog društva iz Proračuna Općine Matulji („Službene novine Primorsko-goranske županije“ broj 20/16) Općina Matulji, objavljuje:

**JAVNI NATJEČAJ**

**ZA FINANCIRANJE PROGRAMA/PROJEKATA/MANIFESTACIJA KOJE PROVODE UDRUGE I DRUGE ORGANIZACIJE CIVILNOG DRUŠTVA, SREDSTVIMA PRORAČUNA OPĆINE MATULJI ZA 2022.**

**1. Predmet javnog natječaja:**

Predmet javnog natječaja je prikupljanje pisanih prijedloga programa, projekata i manifestacija koje provode udruge i druge organizacije civilnog društva, koji se financiraju iz Proračuna Općine Matulji za 2022., a odnose se na javne potrebe iz područja društvenih djelatnosti od interesa za Općinu Matulji.

**2. Prijave se podnose za sljedeća područja:**

 - obrazovanje,

 - kultura,

 - socijalna skrb,

- poljoprivreda,

- zaštita okoliša.

**3. Prioriteti za dodjelu sredstava** temeljem kojih će se utvrđivati prednost prijavljenog programa/projekta/manifestacije, **uvjeti za prijavu na Javni natječaj** i **tko nema pravo prijave na Javni natječaj** detaljno su opisani u Uputama za prijavitelje za poticanje programa, projekata i manifestacija od interesa za Općinu Matulji koje provode udruge.

**4. Vrsta i visina financijske potpore:**

* Ukupna sredstva za financiranje programa/projekata ZA PODRUČJE OBRAZOVANJA planirana su u iznosu od 27.000,00 kn ( PROGRAM 2003-Školstvo)
* Ukupna sredstva za financiranje programa/projekata ZA PODRUČJE KULTURE planirana su u iznosu od 320.000,00 kn (PROGRAM 2004-Kultura)
* Ukupna sredstva za financiranje programa/projekata ZA PODRUČJE SOCIJALNE SKRBI planirana su u iznosu od 35.000,00 kn, (PROGRAM 2006-Socijalna skrb)
* Ukupna sredstva za financiranje programa/projekata ZA PODRUČJE POLJOPRIVREDE planirana su u iznosu od 80.000,00 kn (PROGRAM 2011-Gospodarstvo)
* Ukupna sredstva za financiranje programa/projekata ZA PODRUČJE ZAŠTITE OKOLIŠA planirana su u iznosu od 20.000,00 kn (PROGRAM: 2012-Zaštita okoliša)

Najmanji iznos traženih sredstava za financiranje programa, projekata i manifestacije je 1.000,00 kn, a najveći 35.000,00 kn.

**5. Prijava na javni poziv sadrži sljedeću dokumentaciju:**

1. ispunjeni, potpisani i ovjereni obrasci i to:
2. obrazac 1. Prijava za financiranje s podacima o prijavitelju, podacima o programu/projektu/manifestaciji koja je predmet prijave, te podacima o partnerima (ukoliko je primjenjivo) programa, projekta i manifestacije,
3. obrazac 2. Izjava o nepostojanju dvostrukog financiranja
4. obrazac 3. Izjava o financiranim programima / projektima / manifestacijama organizacije iz javnih izvora u 2020. i 2021. godini
5. obrazac 4. Izjava o nekažnjavanju
6. obrazac 5. Životopis voditelja/stručnog provoditelja programa, projekta i manifestacije sa svim dokazima definiranim Uputama (diplome, certifikati...)
7. preslika ovjerenog zapisnika sa posljednje Skupštine udruge ili drugog upravljačkog tijela.

Davatelj financijskih sredstava može tražiti i dodatnu dokumentaciju u cilju što bolje procijene projekta, programa ili manifestacije.

**Ujedno se mogu priložiti i:**

- zapisi, publikacije, novinski članci, fotografije koji opisuju rad udruge i odnose se na program/projekt/manifestaciju

- pisma namjere kojima se objašnjavaju potencijalne suradnje unutar projekata s drugim udrugama

**6. Način prijave:**

Obvezne obrasce i propisanu dokumentaciju potrebno je poslati u papirnatom obliku (jedan izvornik). **Obrasci se moraju ispuniti na računalu. Rukom ispisani obrasci neće biti uzeti u razmatranje.**

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i voditelja programa, projekta i manifestacije te ovjerene službenim pečatom udruge.

Izvornik prijave se šalje preporučeno poštom, ili osobno (predaja u pisarnici Općine Matulji).

Na vanjskom dijelu omotnice potrebno je istaknuti sljedeće: naziv natječaja, zajedno s punim nazivom i adresom prijavitelja te napomenom “*Ne otvaraj – Javni natječaj za udruge* ”

**7. Rok i mjesto podnošenja prijave:**

Rok za prijavu na natječaj je **04. ožujak 2022.**

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijama pošiljke.

Prijave se šalju na sljedeću adresu:

**Općina Matulji**

**Trg M.Tita 11, 51 211 Matulji**

**s naznakom:**

**„Ne otvaraj - Javni natječaj za udruge"**

**8. Obavijest o prijavama koje se neće razmatrati**

Neće se razmatrati prijave koje:

* pristignu izvan roka za podnošenje
* nisu popunjene u elektronskom obliku
* podnesene od strane neprihvatljivih prijavitelja
* prijave koje ne sadrže potpunu dokumentaciju
* prijave prijavitelja koji na dan isteka roka za podnošenje prijava imaju dospjele, a nepodmirene obveze prema Općini Matulji
* prijave prijavitelja koje po pozivu Općine Matulji ne dostave dodatno traženu dokumentaciju
* prijave prijavitelja koji nisu ispunili obveze po ugovorima o financiranju zaključenih u 2021.godini

**9. Način objave rezultata javnog natječaja**

Odluka o financiranju programa/projekata/manifestacija objaviti će se na web stranici Općine Matulji u roku od 30 dana od dana isteka roka za podnošenje prijave

**10. Potpisivanje ugovora**

S prijaviteljima kojima su dodijeljena financijska sredstva zaključiti će se ugovori u roku od 30 dana od dana donošenja Odluke o financiranju.

**Sastavni dio Javnog natječaja čine Upute za prijavitelje te obvezni obrasci iz točke 5. ovog Natječaja.**

**Sve dodatne informacije i upite možete dobiti na telefon 051/401-472 ili e-mail:** **drustvene.djelatnosti@matulji.hr**

**Općinski načelnik**

**Vedran Kinkela v.r.**

KLASA: 612-01/22-01/0002

URBROJ: 2170-27-03-01-6-22-0002

U Matuljima, 02.veljače 2022. godine